Gartel

Gartel () is en Deel von dat Dörp Buschhusen in de Gemeen Oosterholt-Scharmbeek in’n Landkreis Oosterholt, Neddersassen.

Fröher weer en Gartel en egen Oort, aver in dat 20. Johrhunnert is Buschhusen so wussen, dat Gartel nu Deel von Buschhusen is.

 Geografie 

De Oort liggt op de Oosterholter Geest. Dat Water ut dat Rebeed flütt över de Wienbeek in de Hamm. In’n Süden liggt dat Naturschuulrebeed Borndaals von de Wienbeek.

De Naveröörd sünd Bargten in’n Noorden, Sandbekerbrook un Scharmbeek in’n Noordoosten, Lintel in’n Süüdoosten, Settenbeek in’n Süden, de Hööv Barenwinkel, Halenbeek un Bredenbarg in’n Süüdwesten un Buschhusen in’n Noordwesten.

 Historie 

 Verwaltungsgeschicht 

In de Franzosentied hett de Oort toeerst 1810 bet 1811 binnen dat Königriek Westfalen to de Mairie Buschhusen in’n Kanton Oosterholt höört un denn von 1811 bet 1814 to dat Franzöösche Kaiserriek ünner Napoleon un dor to de Mairie Scharmbeek in’n Kanton Oosterholt.

De Oort hett vör 1885 to de Vaagdie Scharmbeek in dat Amt Oosterholt tohöört. Na 1885 weer dat in’n Kreis Oosterholt, de 1932 mit’n Kreis Blomendal to’n ne’en, grötteren Kreis Oosterholt tohoopgahn is.

De Oort weer von öllers Deel von de Gemeen Buschhusen, de an’n 1. Oktober 1936 Deel von de Gemeen Oosterholt-Scharmbeek worrn is.

 Inwahnertall 

 Religion 

Gartel is evangeelsch-luthersch präägt un höört to dat Kaspel von de Willehadi-Kark in Scharmbeek.

För de Kathoolschen is de Hillige-Familie-Kark in Oosterholt-Scharmbeek tostännig.

 Weertschop un Infrastruktur 

 Verkehr 

Gartel is över Buschhusen an de Landsstraat 149 anbunnen, de in’n Oosten in Oosterholt-Scharmbeek an de Bundsstraat 74 ran löppt un in’n Westen över Heilshoorn na Swonewebel.

De Opfohrt 16 Bremen-Noord op de Autobahn 27/270 liggt so acht Kilometer in’n Süüdwesten von Gartel an de B 74.

De nächste Bahnhoff is twee Kilometer wied weg in’n Oosten de Bahnhoff Oosterholt-Scharmbeek an de Bahnlien Bremen–Bremerhoben.

 Scholen 

De Kinner ut Gartel gaht na de Grundschool Buschhusen.

 Footnoten 

Kategorie:Oort
Kategorie:Landkreis Oosterholt